5.8.2022 г.
BG
Официален вестник на Европейския съюз
L 205/17
б) в точка 21.А.174 буква б) се заменя със следното: „б) всяко заявление за удостоверение за летателна годност или ограничено удостоверение за летателна годност включва: 1. клас на удостоверението за летателна годност, за който се подава заявление; 2. по отношение на нови въздухоплавателни средства: i)
декларация за съответствие: — издадена съгласно точка 21.А.163, буква б); или — издадена съгласно точка 21.А.130 и потвърдена от компетентния орган; или — за внесено въздухоплавателно средство — декларация за съответствие, издадена съгласно точка 21.
A.163, буква б) или, в случай на въздухоплавателно средство, внесено в съответствие с член 9, параграф 4 от настоящия регламент — декларация, подписана от орган по експорта, за това, че въздухоплавателното средство отговаря на проект, одобрен от Агенцията;
ii) доклад за тегло и баланс с приложена схема за товарене; и iii) ръководство за летателна експлоатация, когато се изисква от приложимите сертификационни спецификации за конкретното въздухоплавателно средство.
3. по отношение на употребявано въздухоплавателно средство с произход от: i) държава членка — удостоверение за преглед на летателната годност, издадено в съответствие с приложение I (част М) или приложение Vб (част ML) към Регламент (ЕС) No 1321/2014 на Комисията (1); ii) държава, която не е членка на ЕС: — декларация от компетентния орган на държавата, където въздухоплавателното средство е или е било регистрирано, отразяваща статута на летателната годност на въздухоплавателното средство в нейния регистър към момента на прехвърляне; — доклад за тегло и баланс с приложена схема за товарене; — ръководство за летателна експлоатация, когато такова ръководство се изисква съгласно кода за летателна годност за въздухоплавателното средство; — архиви за установяване на стандарти за производство, модификация и техническо обслужване на въздухоплавателното средство, включително всички ограничения, свързани с ограничено удостоверение за летателна годност, издадено в съответствие с точка 21.Б.327; — препоръка за издаване на удостоверение за летателна годност или ограничено удостоверение за летателна годност и за удостоверение за преглед на летателната годност съгласно преглед на летателната годност в съответствие с приложение I (част М) или приложение Vб (част ML) към Регламент (ЕС) No 1321/2014; — датата, на която е издадено първото удостоверение за летателна годност, и, ако се прилагат стандартите от том III на приложение 16 към Конвенцията за международното гражданско въздухоплаване — данните за метричната стойност на CO2.“; 3) в раздел А, подчаст И се изменя, както следва: а) точка 21.А.201 се заменя със следното: „21.A.201 Приложно поле В настоящата подчаст се установява процедурата за издаване на сертификати за шум на въздухоплавателно средство, което отговаря на типов сертификат, издаден в съответствие с настоящото приложение.“; (1) Регламент (ЕС) No 1321/2014 на Комисията от 26 ноември 2014 г. относно поддържането на летателната годност на въздухопла­ вателните средства и авиационните продукти, части и устройства и относно одобряването на организациите и персонала, изпълняващи тези задачи (ОВ L 362, 17.12.2014 г., стр. 1).